open-index/open-wikipedia-markdown huggingface dataset:
Izoprenalín

right|thumb|Štruktúrny vzorec izoprenalínu

**Izoprenalín** je neselektívny beta agonista s málo výrazným účinkom na alfa-receptory. Na srdce má prakticky rovnako silný efekt ako noradrenalín (norepinefrín). Stimuláciou beta1 a beta2 receptorov aktivuje adenylylcyklázu, čím sa zvýši hladina cAMP. Pomocou PKA sprostredkuje svoje účinky na srdce, cievy a metabolizmus. Na myokard má izoprenalín pozitívne inotropný, chronotropný, dromotropný a batmotropný efekt. Zvyšuje srdcový výdaj a spotrebu [kyslíka] myokardom. Aktiváciou beta2 receptorov sa znižuje periférna rezistencia a cievna vazodilatácia. Klesá systolický aj diastolický krvný tlak. Svojím pôsobením na presynaptické beta2 receptory zvyšuje uvoľňovanie noradrenalínu z postsynaptických zakončení sympatiku. Izoprenalín je pomalšie rozkladaný MAO, pôsobí preto dlhšie ako prirodzené neuromediátory sympatiku. V súčasnosti je klinický význam izoprenalínu malý a skôr sa používa v experimentálnej farmakológii. V minulosti sa podával ako dočasný kardiostimulans, bronchodilatans,pri liečbe astmy,niektorých formách glaukómu a ako tokolytikum. Podávanie izoprenalínu viedlo cez stimuláciu beta-adrenergných receptorov k rozvoju hypertrofie myokardu, bez zvýšenia systolického tlaku krvi. Izoprenalín zhoršuje ischémiu tým, že rapídne zvyšuje spotrebu kyslíka myokardom.

## Vlastnosti
* Molekulová hmotnosť: 247.72
* Molekulárny vzorec: C11H17NO3.HCl
* Chemický názov: 3,4-Dihydroxy-α-[(isopropylamino) methyl] benzyl alcohol hydrochloride

Kategória:Sympatomimetiká
Krupinská planina

**Krupinská planina** alebo staršie **Krupinská výšina** je geomorfologický celok v rámci Slovenského stredohoria. 

## Vymedzenie
Na východe susedí pohorie Ostrôžky, severným smerom leží Javorie a Pliešovská kotlina. Severozápadným smerom nadväzujú Štiavnické vrchy, západne krajina klesá do Podunajskej pahorkatiny. Južný a juhovýchodný okraj lemuje Juhoslovenská kotlina.

## Delenie
Krupinská planina sa člení na 4 podcelky:

*Modrokamenské úboče
*Dačolomská planina
*Bzovícka pahorkatina
*Závozská vrchovina

## Charakteristika
Je sopečného pôvodu a má ráz plošiny. Najvyšší vrch je  vysoký Dlhý diel, ktorý je však pre polohu vo vojenskom výcvikovom priestore Lešť neprístupný. Nad  dosahuje len niekoľko vrchov v Závozskej vrchovine na hranici s Ostrôžkami, pomerne časté sú však vrcholy nad  Nad obcou Horné Plachtince sa nachádza vrch Španí laz s vysielačom a chatou na vrchole. 

Smerom na juh sa objavujú hlboké údolia a planina sa postupne znižuje. Územie odvodňujú málo vodnaté vodné toky, ktoré patria do povodia Ipľa. Medzi významné patrí Krtíš, Tisovník, Stará rieka, Krupinica a Litava. 

Planina patrí do teplej a mierne teplej klimatickej oblasti, čo umožňuje rast teplomilnej flóry. V južnej časti sú vhodné podmienky na pestovanie viniča a zasahuje tu Stredoslovenská vinohradnícka oblasť. Územie je charakteristické laznícke osídlenie, čomu zodpovedá aj obhospodarovanie územia. Úrodné pôdy sú len na južnom okraji, planiny sú hojne využívané na pestovanie ovocia a pastiersky chov dobytka a oviec. Lesy sú predovšetkým hrabové a dubové.

## Referencie

## Pozri aj
* Zoznam vrcholov v Krupinskej planine

## Iné projekty

## Externé odkazy
* Krupinská planina na infoglobe.sk
* Planina na najkrajsikraj.sk


Kategória:Geomorfologické celky na Slovensku
Kategória:Slovenské stredohorie
Kategória:Planiny na Slovensku
Kategória:Pomenovania podľa Krupiny
Mikroregión Južné Sitno

**Mikroregión Južné Sitno** je občianske združenie 6 obcí regiónu pod Sitnom (Baďan, Beluj, Kráľovce-Krnišov, Počúvadlo, Prenčov, Žibritov) so sídlom na OcÚ v Prenčove. Založené bolo v roku 1999.

Kategória:Regióny na Slovensku
Kategória:Občianske združenia na Slovensku
Integrín

**Integríny** sú veľká skupina receptorov na bunkovom povrchu, tzv.membránových receptorov.

## Funkcie
Zabezpečujú adhéziu extracelulárnej matrix (ECM) a susedných buniek. Začleňujú sa do štrukturálneho a mechanického prostredia osi ECM-integrín-cytoskelet (určujú tak tvar a mobilitu bunky). Neplnia len funkciu mediátorov bunkovej adhézie, ale menia biochemické signály naprieč bunkovou membránou a aktivujú signálne kaskády v bunke. Zaujímavosťou je, že nie sú aktívne v cirkulujúcich bunkách.

Medzi schopnosti integrínov patrí vytvorenie mosta medzi ECM a cytoskeletom, signálne prestupy medzi bunkou a vonkajším prostredím. Sú kľúčové v mechanosenzitívno–transdukčných procesoch a pri odpovedi cievy na mechanické zaťaženie. Aktiváciou integrínov sa mechanický stimul (vo forme šmykového napätia, zmeny perfúzneho tlaku) mení na vnútrobunkový signál, ktorý ovplyvňuje funkčné i fenotypické vlastnosti bunky. Mení štruktúru a zloženie extracelulárnej matrix.

Integríny teda modulujú cievny tonus, dôležitý pri kontrole krvného prietoku pri poškodeniach cievy alebo tkaniva. 

Medzi ďalšie úlohy integrínov patrí aj ovplyvnenie influxu vápnika do endotelových a hladkosvalových buniek.

## Štruktúra
Integríny sú membránové glykoproteíny, ich receptor pozostáva z α (alfa) a β (beta) podjednotky. Formuje sa do globulárnej hlavice, ktorá sa upína na katión-dependentný kanál so špecifickou sekvenciou aminokyselín v ECM.

Je známych asi 24 integrínov, z toho 16 ich bolo nájdených v bunkách tvoriacich cievy. Z týchto 16tich sú α1β1, α2β1, α3β1, α5β1, α6β1, α6β4, αVβ3 a αVβ5 prítomné v bunkovom endoteli, zatiaľ čo hladkosvalová bunka cievy má α1β1, α2β1, α3β1, α4β1, α5β1, α6β1, α7β1, α8β1, α9β1, αvβ1, αvβ3, αvβ5 a α6β4. Endotel aj hladkosvalová bunka sú začlenené do 3-D siete interagujúcich proteínov ECM (napr. kolagén, fibronektín, vitronektín, trombospondín, elastín, tenascín, osteopontín a niektoré typy laminínu).

## Zdroje
*

Kategória:Receptory
Bábkoherectvo

náhľad|Bábkoherec Nikolaj Žykov počas predstavenia
**Bábkoherectvo** je druh divadelného herectva, kde znakovú funkciu herca, resp. herečky preberá bábka. Osoba venujúca sa bábkoherectvu sa nazýva **bábkoherec**, resp. **bábkoherečka**, **herec s bábkou**, resp. **herečka s bábkou** alebo **bábkar** (**bábkár**), resp. **bábkarka** (**bábkárka**), pričom jej profesiu, resp. činnosť aj samotné bábkarske divadelné umenie označuje výraz **bábkarstvo** (**bábkárstvo**), ktorý možno použiť aj ako osobné kolektívum.

## Typológia
Podľa priestorového vzťahu k bábke sa rozlišuje **vykryté bábkoherectvo** a **odkryté bábkoherectvo**. Pri vykrytom bábkoherectve ostáva osoba bábkoherca, resp. bábkoherečky zakrytá (závesmi, paravánom alebo iným scénickým prvkom ako svetlo či rekvizita), čo vytvára ilúziu skutočného pohybu a samostatnosti bábky. Naproti tomu odkryté bábkoherectvo ponecháva bábkoherca, resp. bábkoherečku viditeľnú pre publikum, čo ruší ilúziu životnosti bábky a vytvára odstup i napätie medzi bábkou a osobou, ktorá ju ovláda, vďaka čomu môže (ale nemusí) slúžiť na jej konfrontáciu s bábkou.

## Bábkoherectvo na Slovensku
Na Slovensku sa bábkoherectvo vyvinulo prevažne z ľudových divadelných prejavov, pričom významnú úlohu pri jeho rozvoji zohrali české kočovné bábkoherecké skupiny (napr. rodiny Stražanovcov a Anderlovcov). Po roku 1945 sa bábkoherectvo profesionalizovalo v novovzniknutých bábkových divadlách, a to aj vďaka študijnému odboru bábkoherectva na Divadelnej fakulte Akadémie múzických umení v Prahe. Od 60. rokov 20. storočia sa v slovenskom profesionálnom bábkoherectve začalo cieľavedome uplatňovať odkryté bábkoherectvo.

## Referencie

## Pozri aj
* bábkové divadlo

## Iné projekty

Kategória:Divadlo
Kategória:Bábkové divadlo
Kategória:Divadelné povolania
TNF

**TNF** môže byť:

* trinitrofenol, pozri kyselina pikrová
* skratka pre faktor nádorovej nekrózy, TNF
Bibliograf

**Bibliograf** () je osoba, ktorá sa profesionálne zaoberá bibliografiou z vedeckej, výskumnej, vzdelávacej alebo organizačnej stránky, prakticky vykonáva bibliografickú činnosť a poskytuje bibliografické služby.

## Historické a súčasné používanie termínu bibliograf
Termín bibliograf sa pôvodne vzťahoval na osobu, ktorá vykonávala pisárske práce a prepisovala knihy. Za bibliografov sa považovali v antickom Grécku tí, ktorí sa zaoberali ručným opisovaním kníh. Dnes sa tento termín používa v širšom význame na pomenovanie osoby zaoberajúcej sa knihovedou, bibliológiou.

## Činnosť a odborné zameranie bibliografky, bibliografa
Bibliografka, bibliograf ovláda:
# techniku identifikácie a bibliografického popisu dokumentov a je schopný triediť získané popisy,
# štúdium techník produkcie a šírenia dokumentov,
# tvorbu a využívanie sekundárnych dokumentov – bibliografií, katalógov, rešerší, bibliografických *báz údajov* a pod., ktoré predstavujú súpis špecificky usporiadaných záznamov a obsahujú údaje popisujúce dokument a umožňujú jeho identifikáciu,
# metódy navrhovania a riadenia bibliografickoinformačných systémov,
# bibliografické normy a štandardy.

Odborné zameranie práce bibliografov sa v súčasnosti mení pod vplyvom uplatňovania informačných technológií a v dôsledku nových nosičov informácií v knižniciach, bibliografických agentúrach a informačných pracoviskách. Bibliografi sa stávajú mediátormi, resp. navigátormi, ktorí analyzujú používateľovu informačno-bibliografickú požiadavku a vedia nájsť najefektívnejší spôsob jej uspokojenia. Prakticky vedia používateľa zorientovať v miliónoch bibliografických záznamov v rozličných bibliografických bázach údajov všeobecného, ako aj špeciálneho zamerania.

## Referencie


## Zdroje
* KATUŠČÁK, Dušan: *Chrestomatia k základom bibliografie.* [online]. 26. februára 2006. 71 s. [cit. 10. 1. 2009]. Vyžaduje sa Acrobat Reader. Dostupné na internete: http://www.pulib.sk/kis/katuscak/BGCela.pdf.
* 

Kategória:Bibliografia
Ur

**Ur** (dnes *Tell al-Mukajjar*) bol sumerský mestský štát v južnej Mezopotámii. Začiatky mesta sa datujú približne k roku 5000 pred Kr.

Trosky Uru dokazujú, že sú troskami metropoly: troskami vystavaných chrámov a palácov, ľudnatých ulíc a mocných opevnení. Medzi hradbami bolo najmenej osem chrámov, šesť rozľahlých palácov, niekoľko verejných skladísk obilia a posvätných pohrebísk. Pred týmito hradbami boli dva prístavy: západný na Eufrate a severný na umelom kanáli.

V meste Ur využívali v architektúre pálené aj nepálené tehly, omietku a farebné dekorácie. Odtiaľto pochádza aj *[[Soška ženy s vtáčou hlavou]]*, nájdená v najhlbších vykopávkach. Patrí k najstarším plastikám zo súboru sošiek zobrazujúcich ženské božstvá. Na nahom štíhlom trupe majú tieto bohyne vtáčiu alebo hadiu hlavu. Majú zvláštny, naivný a súčasne zlovestný výraz.

Mesto sa spomína v Starom zákone ako rodné mesto Abraháma.

## Referencie

## Iné projekty

Kategória:Zaniknuté mestá v Iraku
Kategória:Staroveké mestá
Kategória:Sumer
Kategória:Archeologické lokality v Iraku
Kategória:Biblické miesta
Imperatívny mandát

**Imperatívny mandát** alebo **viazaný mandát** alebo **závislý mandát** je mandát (splnomocnenie voleného/delegovaného predstaviteľa), ktorý je odvolateľný voličmi (resp. osobami, ktoré naňho niečo delegovali) počas volebného obdobia. 

Zvolený člen orgánu (napr. parlamentu) s imperatívnym mandátom nerozhoduje podľa svojho svedomia, ale podľa direktív zo straníckej centrály. Niekedy sa o takomto  mandáte hovorí, že volený zástupca je pri jeho výkone viazaný príkazmi/želaniami svojich voličov vyjadrených vo  voľbách. Takýto volený zástupca je svojimi voličmi kontrolovateľný a odvolateľný. V praxi môže túto kontrolu vykonávať len spomínaná stranícka centrála.

V dejinách Slovenska sa imperatívny mandát vykonával za obdobia vojnového Slovenského štátu a počas ČSSR. Vo svete to bolo napríklad vo fašistickom Taliansku. 

V súčasnosti s takýmto riešením na Slovensku sympatizuje Slovenská národná strana, vo svojom programe ho mala aj rozpustená Slovenská pospolitosť.

## Pozri aj
*voľný mandát

Kategória:Politológia
Nitroglycerín

**Nitroglycerín** alebo **1,2,3-tris-nitroxy-propán** alebo **glyceroltrinitrát** je chemická zlúčenina. Používa sa v priemysle ako výbušnina, ale aj v medicíne ako liek.

## Vlastnosti
Nitroglycerín je číra a bezfarebná olejovitá kvapalina. Má sladkastý pach a chuť. Technický produkt je svetložlto až bronzovo zafarbený. Nitroglycerín má dve formy, stabilnú a labilnú, ktoré sa líšia teplotou tuhnutia.
Rozpustnosť vo vode je 1,8 g/l pri 20&nbsp;°C, dobre sa rozpúšta vo väčšine organických rozpúšťadiel. Nitroglycerín je rozpúšťadlom pre mnoho aromatických nitrolátok.

## Výroba
Pripravuje sa nitráciou glycerolu kyselinou dusičnou alebo zmesou kyseliny dusičnej a kyseliny sírovej.

## Použitie
V minulosti sa používal na výrobu dynamitu, prvej prakticky použiteľnej priemyslovej trhaviny. V súčasnosti sa používa na výrobu nitroglycerínových strelných prachov, tzv. balistitov, na výrobu ostatných druhov strelných prachov a na výrobu priemyslových trhavín na báze trhacej želatíny a na báze dusičnanu amónneho. 

Významné, hoci množstvami malé, je uplatnenie nitroglycerínu v lekárskej praxi, kde slúži ako liečivo na znižovanie krvného tlaku a liečbu srdcových arytmií.

Kategória:Nitrozlúčeniny
Kategória:Kvapalné výbušniny
Kategória:Základné a špeciálne esenciálne liečivá podľa WHO
Dislokácia (kryštalografia)

**Dislokácia** je čiarová porucha kryštálovej mriežky (voči pravidelnému usporiadaniu atómových rovín ideálneho kryštálu).

Hoci je to porucha, u kovov je nosičom tvárnosti. Zvyšuje húževnatosť, ale znižuje Youngov modul a pevnosť v ťahu.

## Význam

Dislokácie sú žiaduce v kovoch, ale nežiaduce v polovodičoch. Ubúdanie dislokácií zapríčiňuje únavu materiálu. Obnovujú sa temperovaním na cca 30% taviacej alebo predkryštalizačnej teploty (ale pri oceli sa zas znižuje tvrdosť).

## Teória
náhľad|vpravo|Dislokácia a Burgersov vektor.
Zjednodušene sa dá dislokácia predstaviť napr. pri jednoduchej kockovej sústave ako ďalšia vrstva vsunutá medzi niektoré dve vrstvy, ale nie úplne skrz, ale len, povedzme, do polovice. Takže jedna polovica kryštálovej štruktúry má o jednu vrstvu viac ako druhá. Tam, kde táto nadbytočná vrstva končí, je miesto nazývané *dislokácia*. Tu vlastne chýba jednému atómu väzba na ďalší.

Bez pôsobenia vonkajšej sily ostáva dislokácia na mieste. Ale veľmi ľahko sa premiestňuje. Pri pôsobení vonkajšej sily sa táto sila rovnomerne rozloží, ale v dislokácii sa prejaví výsledná zložka tejto sily. Ak sa prekročí určitá energia, atóm bez väzby zoberie väzbu susednému, ten zase svojmu susednému atď. a dislokácia sa tak dá do pohybu v smere tzv. Burgersovho vektora. Nakoniec sa môžu dostať až na povrch, čo sa prejaví zmatnením povrchu.

V čistých kovoch sa dislokácia premiestňuje ľahko, preto sú tieto aj tvárnejšie. Pri zmesiach (zliatinách) môžu prímesi brániť ich pohybu, a materiály sú pevnejšie v ťahu.

Ideálny kryštál je bez dislokácií, a preto nie je tvárny.

V  môžu byť tisícky kilometrov dislokácií. Studeným valcovaním sa ich hustota zvyšuje, ťahaním sa znižuje.

Kategória:Metalurgia
Kategória:Kryštalografia
Pathfinder (raketoplán)

thumb|''Pathfinder'' v roku 1978

***Pathfinder*** je maketa družicového stupňa raketoplánu (pôvodne  bezmenná) vyrobená z ocele a dreva. Bol postavený v Marshall Space Flight Center v roku 1977 pre testy pozemných zariadení (žeriavov a pod.). Neskôr bol prevezený do Kennedyho vesmírneho strediska pre výcvik pozemného personálu v montážnej hale VAB a na pristávacej dráhe. Má približne rovnaké rozmery a hmotnosť ako skutočný Space Shuttle a umožnil tak výcvik bez nutnosti používania oveľa drahšieho a chúlostivejšieho ''Enterprise''.

Potom čo bol veľa rokov bez úžitku umiestnený v sklade, zaplatila japonská organizácia jeho renováciu. Maketa dostala nový tvar, viac pripomínajúci skutočný raketoplán a bola pomenovaná *Pathfinder*. Od júna 1983 do augusta 1984 bola umiestnená v expozícii *Great Space Shuttle Exposition* v Tokiu. Po výstave bol *Pathfinder* prevezený naspäť do USA do United States Space & Rocket Center v Alabame.

V súčasnosti je vystavený v kompletnej montáži s nádržami ET a dvoma prototypmi SRB vyvinutými po havárii ''Challengera''. V roku 1999 technici z NASA odobrali predné časti z obidvoch vystavených SRB. Aj keď sa SRB po každom lete opravujú a znovu používajú, niekoľko ich bolo poškodených alebo zničených. Vystavené prototypy teda museli byť použité na náhradné súčiastky.

## Iné projekty

Kategória:NASA
Kategória:Program Space Shuttle
VH1

**VH1** (do roku 1994 **VH-1**) bola americká hudobná televízna stanica, založená 1. januára 1985. Názov stanice bol vytvorený skratkou slov **Video Hits One**. Bola to sesterská stanica MTV. Vlastník oboch staníc je Paramount Media Networks z mediálnej skupiny Paramount Global. Stanica mala aj niekoľko regionálnych a tematických mutácií ako napríklad VH1 Classic alebo VH1 Soul. VH1 ukončila vysielanie 1. augusta 2021, náhradou je stanica MTV 00s. Vysielanie VH1 Classic bolo ukončené 5. októbra 2020, náhradou je stanica MTV 80s.

## Zdroj

Kategória:Televízne stanice v USA
Kategória:Hudobné televízne stanice
Stabbing the Drama

**Stabbing the Drama** je názov šiesteho radového albumu švédskej skupiny Soilwork.Tento album vyšiel na trh 8. apríla 2005. Je to posledný album na ktorom sa pod tvorbu skupiny podpísal jej dlhoročný gitarista Peter Wichers a zároveň prvý premiérový album pre bubeníka Dirka Verbeurena. Autorsky sa najviac na albume podieľal práve spomínaný Wichers a kompozične je dielo kombináciou novej a starej tvorby tejto kapely. Album ponúka 11 piesní a niektoré verzie albumu obsahujú jeden až dva bonusy.

## Zoznam skladieb
# „Stabbing The Drama“ - 4:34 
# „One with the Flies“ - 4:00 
# „Weapon of Vanity“ - 4:02 
# „The Crestfallen“ - 3:46 
# „Nerve“ - 3:38 
# „Stalemate“ - 3:28 
# „Distance“ - 4:29 
# „Observation Slave“ - 4:09 
# „Fate in Motion“ - 3:21 
# „Blind Eye Halo“ - 2:24 
# „If Possible“ - 4:50 
# „Wherever Thorns May Grow“ (bonusová skladba)

## Externé odkazy
* Texty piesní albumu Stabbing The Drama

Kategória:Albumy Soilwork
Kategória:Hudobné albumy z 2005
Vehemence

**Vehemence** je deathmetalová skupina z Arizony, USA založená v roku 1995. Skupina kombinuje inštrumentálne prvky melodického death metalu a neskôr aj deathcoru s vokálnymi prvkami hlavne brutálneho death metalu. Vehemence sa rozpadli v októbri roku 2005 a v novembri roku 2007 oznámili, že sú znovu spolu, ale už bez dlhoročného gitaristu Johna Chaveza. Skupina sa momentálne venuje nahrávaniu štvrtého albumu a svojím bočným projektom. Na ich myspace ponúkli úplne novú skladbu *There are so many reasons to give up on religion*.
## Aktuálna zostava
* Bjorn Dannov – gitara (The Symmetry In Chaos, Abigail Williams)
* Kyle Moeller – gitara
* Mark Kozuback – vokály a basgitara (The Symmetry In Chaos)
* Andy Schroeder – bicie (The Symmetry In Chaos, He Who Binds Himself)
* Nathan Gearhart – vokály He Who Binds Himself

## Bývalí členovia
*John Chavez – gitara (1995 – 2007)
*Scott Wiegand – gitara (1997 – 1999)
*Jason Keesecker – klávesy (1999 – 2003)

## Albumy
* 1998 – *Vehemence*, demo
* 1999 – *The Thoughts from Which I Hide*, LP
* 2002 – *[[God Was Created]]*, LP
* 2004 – *[[Helping the World to See]]*, LP
* 2009

## Externé odkazy
* 
* Vehemence na Dark Lyrics

Kategória:Hudobné skupiny z 1995
Kategória:Deathmetalové hudobné skupiny USA
Killers

***Killers*** je druhý štúdiový album britskej heavy metalovej skupiny Iron Maiden na ktorom sa po prvýkrát objavuje nový gitarista Adrian Smith. Autorom obalu singlov a albumu je výtvarník Derek Riggs.

## Zoznam skladieb
Všetky skladby napísal Steve Harris okrem uvedených výnimiek.

# „The Ides of March“ - 1:46
# „Wrathchild“ - 2:54
# „Murders In The Rue Morgue“ - 4:18
# „Another Life“ (Harris, Di'Anno) - 3:23
# „Genghis Khan“ - 3:07
# „Innocent Exile“ - 3:52
# „Killers“ (Di'Anno, Harris) - 5:01
# „Prodigal Son“ - 6:11
# „Purgatory“ - 3:20
# „Twilight Zone“ (Harris, Murray) - 2:34
# „Drifter“ - 4:49

## Single
* „Twilight Zone“
** Bonus: „Wrathchild“
Vydané: 2. marec 1981 
* „Purgatory“
** Bonus: „Genghis Khan“
Vydané: 8. február 1980

## Zostava
* Steve Harris - basová gitara      
* Dave Murray - rytmická a sólová gitara
* Paul Di'Anno - spev 
* Clive Burr - bicie 
* Adrian Smith - rytmická a sólová gitara

## Zaujímavosti
* Obal albumu „The Number of the Beast“ bol pôvodne určený na singel „Purgatory“, ale kapele sa obal zdal príliš dobrý tak *Riggs* nakreslil tohto diabla-Eddieho...

Kategória:Albumy Iron Maiden
Kategória:Hudobné albumy z 1981
Eugen Belházy

**Eugen Belházy** (* 3. august 1838, Brezno - † 1906, Jasiňa) bol slovenský lesnícky odborník, poľovnícky odborník.

Jeho otec bol Ján Belházy, matka Zuzana rod. Banková, brat Emil Belházy, jeho syn Július Belházy.

## Životopis
Od 1860 pracovník lesnej správy v Banskej Bystrici, 18611868 prednášal na Baníckej a lesníckej akadémii v Banskej Štiavnici, 18681903 lesný radca v Slovenskej Ľupči, Užhorode, Sigheti, Lugoji a i. Autor maďarskej príručky o poľovníctve, odborné články uverejňoval v *Erdészeti Lapok* (1891) a vo *Vadász Lap* (18911893, 1903).

## Dielo
* *A vadászati ismeretek kézi konyve.* - Budapešť, 1892

## Referencie


## Externé odkazy
* 
* Záznam o narodení a krste v matrike pokrstený ako Eugenius Gustavus Belhazy

Kategória:Slovenskí lesníci
Kategória:Slovenskí poľovníci
Kategória:Vyučujúci na Baníckej a lesníckej akadémii v Banskej Štiavnici
Kategória:Slovenskí šľachtici
Kategória:Príslušníci zemianskeho stavu
Kategória:Uhorskí šľachtici
Kategória:Narodenia 3. augusta
Kategória:Narodenia v 1838
Kategória:Úmrtia v 1906
Kategória:Osobnosti z Brezna
Štefan Belička

**Štefan Belička** (* 8. november 1962, Banská Bystrica) je slovenský maliar a režisér.

## Životopis
Študoval na Strednej umeleckopriemyselnej škole v Kremnici. Pôsobil v Dome kultúry ROH Banská Bystrica ako divadelný režisér. Od 1988 pôsobí v slobodnom povolaní. Niekoľkokrát navštívil Egypt, kde v roku 1991 strávil pol roka. V roku 1992 žil v Španielsku. V roku 1994 cestoval po Kazachstane a Sibíri. Vystavoval na 11 samostatných výstavách.

## Filmografia
* 2012 - *Alfréd Hičkok a cesta do Iránu*, spoluator Ivan Kršiak

## Referencie
* Kto bol kto v Banskej Bystrici v roku 2001

## Externé odkazy
* 
* Oficiálna stránka 

Kategória:Osobnosti z Banskej Bystrice
Kategória:Slovenskí maliari
Kategória:Slovenskí divadelní režiséri
Kategória:Absolventi Súkromnej školy umeleckého priemyslu (Kremnica)
Jozef Belko

**Jozef Belko** (* 24. december 1918, Sharpsburg - † 2. jún 1965, Bratislava) bol protifašistický bojovník a dôstojník.

Jeho otec Štefan Belko, jeho matka Mária rod. Belková, jeho manželka Elena rod. Zubčáková 

## Životopis
Základnú školu vychodil v Čiernom Balogu. Neskôr pracoval ako robotník na píle. Od roku 1940 vojak slovenskej armády. V roku 1941 bol nasadený na východnom fronte. Tam v roku 1943 prebehol k sovietskym partizánom, neskoršie príslušník 1. čs. armádneho zboru v ZSSR. Účastník bojov na Dukle a oslobodzovania Československa. Dôstojník ČSĽA.

## Dielo
Autor memoárovej knihy *Zápisník z východného frontu* (1965, VPL - Vydavateľstvo politickej literatúry), spoluautor zborníka, autor článkov o SNP a oslobodzovaní Československa.

## Ocenenie
* Roku 1946 vyznamenaný Radom SNP I.tr.; 1960 Radom červenej hviezdy a čs. s sov. vojenskými medailami.

## Literatúra
* *[[Slovenský biografický slovník]]*

## Externé odkazy
* 

Kategória:Narodenia v 1918
Kategória:Úmrtia v 1965
Kategória:Slovenské osobnosti druhej svetovej vojny
Kategória:Osobnosti česko-slovenského protifašistického odboja
Ignác Bella

**Ignác Bella** (* 3. december 1898, Dolná Lehota – † 3. jún 1963, Bratislava) bol slovenský poľnohospodársky odborník.

Jeho otec Ján Bella, jeho matka Jozefína rod. Fekiačová, jeho manželka Žofia rod. Sekeráková.

## Životopis
Do ľudovej školy chodil v Dolnej Lehote, 1917 maturoval na gymnáziu v Banskej Bystrici. V roku 19181920 študoval na Uhorskej hospodárskej akadémii v Magyaróváre a na hospodárskej akadémii v Košiciach. V roku 19211922 na študijnom pobyte v Dánsku. Odborný radca Ministerstva hospodárstva v Bratislave, 1944 na Povereníctve SNR pre veci hospodárske a zásobovacie v Banskej Bystrici. Organizátor moderného chovu dojníc a oviec, speňaženia vlny, mliekárenstva. Autor odborných článkov.

## Literatúra
* *[[Slovenský biografický slovník]]*

## Externé odkazy
* 

Kategória:Slovenskí agronómovia
Kategória:Osobnosti z Dolnej Lehoty
Ján Pravdoľub Bella

[thumb|Náhrobok J. P. Bellu na [Cintorín pri Kozej bráne|Cintoríne pri Kozej bráne v Bratislave]]
**Ján Pravdoľub Bella** (* 5. december 1836, Liptovský Mikuláš - † 27. marec 1924, Bratislava) bol slovenský pedagóg a  publicista.

## Rodina
* otec Jozef Pravoslav Bella
* matka Mária, rodená Langová
* brat Ondrej Miloslav Bella
* manželka Anna, rodená Fábryová
* syn Matej Metod Bella

## Životopis
Základné školy navštevoval v Liptovskom Mikuláši a Matejovciach. Od roku 1850 sa učil za remenára u S. Wagnera v Banskej Bystrici. Od roku 1853 vandroval cez Levoču, Miškovec, Dunaföldvár, Pešť až na Dolnú zem. Počas pobytu v Pešti sa zapojil do národnej práce (aj ako notár slovenskej evanjelickej cirkvi). Od roku 1861 pôsobil v Pešti ako hostinský. Neskôr, v rokoch 1864 - 1868 pôsobil ako učiteľ v Párnici a od roku 1868 v Kostolnom. Od roku 1873 úradník banky Slovenia v Pešti. Od roku 1874 učiteľ v Békešskej Čabe. Roku 1896 odišiel do dôchodku. Potom žil v Békešskej Čabe, od roku 1912 v Ružomberku, od roku 1920 v Novákoch a nakoniec v Bratislave.

## Tvorba
Písal  básne. Pomáhal i pri redigovaní Černokňažníka. Zdramatizoval povesti Jána Kalinčiaka. Publikoval články o výchove remeselníckej mládeže, zdravotníctve, včelárstve a ovocinárstve, ktoré publikoval v Obzore, Dolnozemských listoch, Národných novinách a ďalších periodikách. Bol zostavovateľom učebníc a čítaniek pre slovenské ľudové školy. 
Dokumentárnu hodnotu majú jeho články o revolúcii 1848-1849 a rozpomienky z rokov 1856 - 1864 a články o Slovákoch v Békešskej Čabe a o ich zvykoch, ktoré uverejnil v Slovenských pohľadoch.

## Pamiatky
* pozostalosť v Literárnom archíve Matice slovenskej

## Literatúra
* *[[Slovenský biografický slovník]]*
* *[[Biografický lexikón Slovenska]]*. I. zväzok (A-B) ISBN 8089023169

## Externé odkazy
* Životopis J. P. Bellu 
* 

Kategória:Slovenskí pedagógovia
Kategória:Osobnosti z Liptovského Mikuláša
Kategória:Osobnosti z Bratislavy
Kategória:Slovenskí publicisti
Algebrická nezávislosť

**Algebrická nezávislosť** (staršie *algebraická nezávislosť*) je v abstraktnej algebre je podmnožina *S* poľa *L* **algebricky nezávislá** nad podpoľom *K*, ak prvky *S* nespĺňajú žiadnu netriviálnu polynomiálnu rovnosť s koeficientami v *K*. To znamená, že pre každú konečnú postupnosť α1, ..., α*n*  prvkov *S*, z ktorých žiadne dva nie sú rovnaké, a každý nenulový polynóm *P*(*x*1, ..., *x**n*) s koeficientami v *K*, platí
:*P*(α1,...,α*n*) ≠ 0.

Jedna množina prvkov {*α*} je algebriicky nezávislá nad *K* práve vtedy, ak α je transcendentná nad *K*.

Všetky prvky algebricky nezávislej množiny nad *K* sú nevyhnutne transcendentné nad *K*, ale nie je to postačujúca podmienka.

## Externé odkazy
* Transcendentni_cisla 

Kategória:Algebra
Elena Bellušová

náhľad|Hrob Eleny Bellušovej v banskobystrickom evanjelickom cintoríne
**Elena Bellušová** (vydatá **Haberernová**) (* 8. august 1908, Banská Bystrica – † 14. november 1998, Bratislava) bola slovenská maliarka a sochárka.

## Životopis
Študovala na reálnom gymnáziu v Banskej Bystrici, potom na Právnickej fakulte UK (nedokončila), v roku 19391944 na SVŠT v Bratislave na oddelení kreslenia a maľovania u M. Benku, J. Mudrocha, G. Mallého, M. Schurmanna, J. Koniarka a J. Kostku. 

V roku 1948 bola na študijnom pobyte v Ríme. Zaoberala sa portrétnou tvorbou, vytvorila množstvo detských portrétov, pestrú paletu tvorili portréty a figurálne motívy dospelých, ktorých zachytávala často v ľudových odevoch a rázovitých krojoch.

Roku 1957 vytvorila kreslené portréty popredných slovenských predstaviteľov kultúrneho života: M. Benku, E. Suchoňa, T. Vansovej, J. Smreka a i. Ucelenú kolekciu skíc a obrazov vytvorila v roku 19501957 ako členka kolektívu, ktorý sa zaoberal dokumentáciou slovenského kroja. V 60. rokoch predmetom zobrazovania v jej diele bol rastlinný svet, maľovala stromy, kvety, výrazný maliarsky talent prejavila hlavne v monumentálnych obrazoch. Viaceré cesty v zahraničí ovplyvnili jej záujem o sochárstvo a tvorbu pre architektúru. Cit pre plastický materiál a bohaté portrétne skúsenosti ju doviedli k realizácii medailí. 

V oblasti monumentálnej tvorby je autorkou viacerých významných diel dotvárajúcich budovy a priestranstvá, z ktorých vynikajú najmä hliníkové reliéfy, mozaiky a farebné vitráže (v roku 1978 vytvorila obojstranné hliníkové kompozície pre Krematórium v Banskej Bystrici). Vystavovala na individuálnych a kolektívnych výstavách doma i zahraničí. 

Roku 1947 bola členkou Umeleckej besedy slovenskej, od 1949 Bloku slovenských výtvarných umelcov. Jej práce boli viackrát ocenené na domácich a zahraničných prehliadkach a súťažiach.

## Ocenenia
* Roku 1966 na medzinárodnej výstave v Paríži získala striebornú medailu a diplom mesta Paríž

## Dielo
* Sebechlebské dievča, litografia (1949)
* Chlap z Čierneho Balogu, olej (1951)
* Myjavčanka, kresba (1952)
* Bača z Lendaku, krieda (1956)
* Kvet (1961)
* Bodliak (1963)
* Hliníková mozaika a päť farebných vitráží pre Univerzitnú knižnicu (1966)
* Hliníkový reliéf pre Výskumný ústav zváračský (1968)
* Betónové reliéfy stien pre liečebný dom v Lúčkach (1977)
* Tapisérie slnečníc pre liečebný dom v Turčianskych Tepliciach (1984)

## Literatúra
* Československý biografický slovník

## Externé odkazy
* 
* Výtvarné diela z hliníka Eleny Bellušovej

## Zdroj
* 

Kategória:Slovenské maliarky
Kategória:Slovenskí sochári
Kategória:Slovenskí medailéri
Kategória:Moderní maliari
Kategória:Osobnosti z Banskej Bystrice
Kategória:Absolventi Slovenskej technickej univerzity v Bratislave
Pavol Belobradáč

**Pavol Belobradáč** (Bellobradenus, Bell) (* Beluša) je slovenský náboženský spisovateľ, evanjelický kňaz.

## Životopis
Študoval na gymnáziu v Banskej Bystrici, v Trenčíne, od 1654 na univerzite vo Wittenbergu. V roku 16581663 rektor v Trenčíne, evanjelický farár v Horných Salibách, od 1666 v Bátovciach. Pri prenasledovaní evanjelikov po odhalení Vešeléniho sprisahania uhorskej šľachty podpísal pred bratislavským súdom reverz, vzdal sa miesta a utiahol sa do súkromia. Autor teologických dišpút polemického charakteru.

## Literatúra
* *[[Biografický lexikón Slovenska]]*

## Externé odkazy
* 

Kategória:Slovenskí evanjelickí kňazi
Kategória:Osobnosti z Beluše
Alexander Belóczy

**Alexander Belóczy** (* 30. marec 1861, Banská Bystrica, Uhorsko, Rakúske cisárstvo – † 13. marec 1931, Budapešť, Maďarské kráľovstvo) bol pedagóg a publicista.

Jeho otcom bol Karol Belóczy a jeho matkou Anna Belóczyová, rod. Kellnerová.

## Životopis
Študoval na gymnáziu v Banskej Bystrici, na učiteľskom ústave v Lučenci a pedagogickom inštitúte v Budapešti. Od 1882 učiteľ na meštianskej, 1892 obchodnej škole v Kežmarku, neskôr jej riaditeľ. Autor dejín škôl, na kt. pôsobil, článkami 
o ochrane prírody a o hospodárskej problematike prispieval do novín a časopisov, vrátane slov. (Slov. noviny, Obzor).

## Literatúra
* *[[Slovenský biografický slovník]]*

## Externé odkazy
* 

Kategória:Maďarskí novinári na Slovensku
Kategória:Maďarskí učitelia na Slovensku
Leopold Ján Belohorský

**Leopold Ján Belohorský** (* 17. november 1776, Dražkovce - † 14. apríl 1841, Kráľovce-Krnišov) bol evanjelický kňaz, zberateľ piesní. Jeho otec bol Andrej Belohorský a jeho matka bola Zuzana rod. Sekerková 

## Životopis
Navštevoval školu v Dražkovciach, vo Vrútkach a v Martine, študoval v Ožďanoch, na evanjelických lýceách v Banskej Štiavnici a v Bratislave, od 1804 na univerzite vo Wittenbergu. V roku 1802 - 1804 bol pomocný učiteľ v Banskej Bystrici, neskôr vychovávateľ v šľachtických rodinách, začas kaplán v Banskej Bystrici, od 1813 evanjelický farár v Slatine, od 1824 farár, 1829 - 1836 seniorátny notár v Kráľovciach. Zomrel na následky popálenín utrpených pri požiari fary. Početnou zbierkou ľudových piesní prispel do Kollárových Národných spievaniek.

## Literatúra
* BELOHORSKÝ, Leopold Ján. In: 

## Externé odkazy
* 
* Záznam o narodení a krste v matrike - evanjelická farnosť

Kategória:Slovenskí evanjelickí kňazi
Kategória:Osobnosti z Dražkoviec
Ľudovít Benada

**Ľudovít Benada** (* 28. august 1899, Mikulčice – † 13. jún 1973, Bratislava) bol funkcionár KSČ a politik.

Jeho otec Ján Benada, jeho matka Rozalie rod. Malániková, jeho manželka Štefánia rod. Dufková.

## Životopis
Organizátor robotníckeho hnutia, hospodárskych štrajkov, politický pracovník straníckych orgánov. Tajomník Krajského, resp. Oblastného výboru KSČ v Banskej Bystrici (19291931), organizátor štrajkov stavebných robotníkov v Banskej Bystrici. Člen I. ilegálneho ÚV KSS, účastník protifašistického hnutia. Zatknutý slovenskými úradmi a v rokoch 1941 - 1945 väznený. Po oslobodení pôsobil vo vedúcich straníckych a štátnych funkciách (napr. ako zmocnenec ministra štátnej kontroly pre Slovensko). Autor článkov v straníckej tlači.

## Ocenenie
* Roku 1945 vyznamenaný Radom SNP I.tr.; a Čs. vojnovým krížom 1939; roku 1955 Radom republiky;

## Literatúra
* *[[Slovenský biografický slovník]]*

## Referencie


## Externé odkazy
* 

Kategória:Slovenskí komunistickí funkcionári
Kategória:Osobnosti z Mikulčíc
Kategória:Členovia Ústredného výboru Komunistickej strany Česko-Slovenska
Kategória:Predsedovia SNR
Igor Benca

**Igor Benca** (* 11. október 1958, Topoľčany) je slovenský maliar a vysokoškolský pedagóg.

## Životopis
V roku 1973-1977 študoval na gymnáziu, 1981-1987 na Vysokej škole výtvarných umení, odbor grafika. V roku 1999 sa habilitoval na docenta. V rokoch 1988-1991 pôsobil ako umelec v slobodnom povolaní. Od roku 1991 Igor Benca pracuje ako vysokoškolský pedagóg na Katedre výtvarnej tvorby Pedagogickej fakulty Univerzity Konštantína Filozofa v Nitre. Od roku 2001 pracoval ako vedúci katedry grafiky, neskôr ako dekan Fakulty výtvarných umení na Akadémii umení v Banskej Bystrici. Venuje sa grafike, maľbe ilustrácií, známkovej tvorbe a  výtvarnej tvorbe v architektúte, spoluautor a spoluorganizátor niekoľkých výtvarných podujatí, pravidelne sa zúčastňuje domácich aj zahraničných výstav, vo svojej tvorbe sa venuje figurálnemu znaku, posledné práce nadväzujú na súčasné neoabstraktné tendencie.

Je členom Slovenskej výtvarnej únie, združenie grafikov "G-bod".

## Ocenenie
* držiteľ viacerých domácich aj zahraničných ocenení, Inter-Contakt-Grafik Praha, I. cena, strieborná medaila na
* Medzinárodnom bienále grafiky, Peking, najlepší výtvarný návrh známky roka, Slovensko

## Referencie

## Literatúra
* Who is Who v Slovenskej republike

## Externé odkazy
* 

Kategória:Osobnosti z Topoľčian
Kategória:Slovenskí maliari
Kategória:Slovenskí pedagógovia
Kategória:Študenti Albína Brunovského
Gregorius Belletnecký

**Gregorius Belletnecký** (Benczati, Benczat, Benschar) (* Slovensko) bol zlatník.

## Životopis
Zlatníckemu remeslu sa vyučil v Bratislave. V Banskej Bystrici ako zlatník (spomínaný 1705-1732). Získal meštianske právo v Banskej Bystrici (27. novembra 1705).

## Literatúra
* *[[Slovenský biografický slovník]]*
* Zlatníctvo na Slovensku

## Externé odkazy
* 

Kategória:Slovenskí zlatníci
WTF

**WTF** môže byť:
* "What the fuck?", anglický slangový výraz, pozri aj internetový slang
* Waking the Fallen, album (Avenged Sevenfold)
* , rolová hra od firmy White Wolf Game Studio
* World Taekwondo Federation – Svetová federácia taekwonda
* Work Time Fun, hra pre Playstation Portable
* Working Title Films, britská firma
* Weight transfer front, v automobiloch
* Wartburg Track and Field
* "Waste Treatment Facility" – úpravňa odpadov

**wtf** je program prístupu na databázu akronymov, ktorý sa prvý raz objavil v NetBSD 1.5, pozri wtf (program)

## Iné projekty
Jozef Benčo

Dr. h. c. prof. Ing. **Jozef Benčo**, PhD. (* 25. august 1938, Liptovské Sliače – † 2. október 2013) bol slovenský vysokoškolský pedagóg.

## Životopis
V roku 1956-1961 absolvoval štúdium na Českom vysokom učení technickom v Prahe. Roku 1976 CSc., 1981 doc., 1993 prof. Pôsobil ako pedagóg na FESCR v Banskej Bystrici, od roku 1991 bol vedúcim Katedry verejnej správy EF UMB v Banskej Bystrici. Recenzoval rôzne odborné práce, monografie, zostavoval vysokoškolské učebnice, publikoval vedeckovýskumné štúdie, odborné články a pod.

## Ocenenie
* Obdržal Cenu rektora VŠE v Bratislave za najlepšie učebné texty a učebnice a Cenu rektora UMB v Banskej Bystrici za vedeckovýskumnú činnosť.

## Literatúra
* Kto bol kto v Banskej Bystrici v roku 2001

## Externé odkazy
* 

Kategória:Slovenskí vysokoškolskí pedagógovia
Kategória:Slovenskí publicisti
Kategória:Osobnosti z Liptovských Sliačov
Kategória:Absolventi Českého vysokého učení technického
Kategória:Vyučujúci na Ekonomickej fakulte Univerzity Mateja Bela v Banskej Bystrici
Jozef Bencúr (podnikateľ)

**Jozef Bencúr** (* 19. november 1806, Veňarec - † 17. september 1886, Skrabské) bol  pedagóg, kníhkupec, podnikateľ.

## Rodina
* otec Štefan Bencúr
* matka Júlia, rodená Valentiniová 

## Životopis
Študoval v Lučenci, v Banskej Bystrici a v Bratislave. Od roku 1828 študoval na teologickej fakulte univerzity v Jene. V rokoch 1832-1838 pôsobil ako profesor na evanjelickom kolégiu v Prešove. Potom pracoval ako kníhkupec. Ako majiteľ kníhkupectva sa usiloval v roku 1841 o založenie kníhtlačiarne. Od roku 1850 podnikateľ v Skrabskom. Roku 1854 obnovil v Skrabskom lom, v ktorom ťažil vápenec. Roku 1856 ako jeden z prvých v Uhorsku začal vyrábať románsky cement, ktorý dosahoval vynikajúcu kvalitu a ktorý vyvážal do celého Uhorska. Vyrábal aj dlaždice, škridlu a studničné rúry. Na priemyselnej výstave v roku 1868 v Budapešti bol jeho románsky cement odmenený zlatou medailou. Stál na čele a.s., ktorá prevzala Bardejovské Kúpele. Bol autorom knižky pre deti a učebnice maďarskej 
gramatiky.

## Literatúra
* BENCÚR, Jozef. In: 

## Externé odkazy
* 

Kategória:Slovenskí podnikatelia
Kategória:Slovenskí pedagógovia
Kategória:Slovenskí vydavatelia
Kategória:Slovenskí kníhkupci
Eduard Benda

**Eduard Benda** (* 5. september 1914, Valašská – † 27. júl 1979, Bratislava) bol slovenský dopravný inžinier.

## Životopis
Študoval na gymnáziu v Brezne, 19541959 popri zamestnaní ekonomiku dopravy ma VŠE v Prahe, 1959 Ing. Pôsobil ako výpravca vlakov, vlakový dispečer, námestník náčelníka-hl. inžinier Východnej dráhy v Bratislave. Účastník protifašistického boja a SNP. Po oslobodení politicko-organizátorskou prácou zabezpečoval úsek železničnej dopravy.

## Ocenenie
* Roku 1957 vyznamenaný Za vynikajúcu prácu; 1974 Radom práce

## Literatúra
* *[[Slovenský biografický slovník]]*

## Externé odkazy
* 

Kategória:Slovenskí dopravní inžinieri
Imrich Bende

**Imrich Bende** (* 28. august 1824, Baja, Uhorsko (dnes Maďarsko) – † 26. marec 1911, Nitra, Rakúsko-Uhorsko) bol náboženský spisovateľ a rímskokatolícky biskup, v rokoch 18871893 diecézny biskup banskobystrický a od roku 1893 nitriansky.

## Životopis
Teológiu študoval na univerzite vo Viedni ako chovanec Pázmanea. Štúdia ukončil ziskom titulu doktora teológie v roku 1847. 29. augusta 1847 ho v Kalocsi vysvätili na kňaza. V roku 1869 sa stal farárom v Novom Sade. V rokoch 1878 a 1884 ho zvolili v novosadskom obvode za poslanca vládnej Liberálnej strany uhorského snemu.

V roku 1886 bol vymenovaný za biskupa banskobystrickej diecézy. Biskupskú vysviacku prijal 24. apríla 1887 z rúk uhorského prímasa, ostrihomského arcibiskupa kardinála Jána Simora. Počas svojho pôsobenia v rámci kanonických vizitácií farností navštívil aj všetky diecézne školy. Podporoval Jozefa Murgaša pri jeho štúdiu na Maliarskej akadémii v Mníchove

19. januára 1893 bol menovaný za nitrianskeho biskupa. V Nitre podporoval výstavbu dievčenskej meštianskej školy. V roku 1901 získal titul rímskeho grófa a v roku 1904 sa stal vnútorným tajným radcom. 15. apríla 1910 z dôvodu svojho veku a zdravotného stavu sa vzdal svojich výkonných právomocí v prospech svojho pomocného biskupa Viliama Batthyányho.

Počas svojho pôsobenia ako biskup presadzoval v cirkevnom živote politiku maďarizácie.

Je autorom viacerých pastierskych listov a kázní, prispieval do rôznych časopisov, poväčšine náboženských. Bol členom Nábožného združenia saleziánskych spolupracovníkov (tretí rád saleziánov), ktorý založil v roku 1876 taliansky kňaz Ján Bosco.

## Ocenenie
* veľkokríž Radu Františka Jozefa, 1897

## Referencie

## Literatúra
* 
* 

## Iné projekty

## Externé odkazy
* 
* Verejná knižnica M. Kováča B. Bystrica - katalóg Clavius - záznam Bende, Imrich, 1824-1911

Kategória:Biskupi Banskobystrickej diecézy do roku 1918
Kategória:Biskupi Nitrianskej diecézy do roku 1918
Kategória:Poslanci uhorského snemu
František Bendík

**František Bendík** (* 6. november 1785, Brezno† 4. december 1844, Budín) bol slovenský pedagóg, veršovník.

Jeho otec bol Peter Bendík, jeho matka Mária rod. Ertlová.

## Životopis
Od roku 1801 člen piaristickej rehole v Trenčíne. Profesor na piaristických gymnáziách: v Ružomberku, v Nitre, vo Váci, v Mosonmagyaróváre, v Szegede, vicerektor piaristického kolégia v Podolínci, riaditeľ trenčianskeho gymnázia, 18341844 rektor kolégia i riaditeľ gymnázia v Mosonmagyaróváre. Z vlastnej príležitostnej poézie vydal jednu skladbu.

## Literatúra
* *[[Slovenský biografický slovník]]*

## Externé odkazy
* 

Kategória:Slovenskí pedagógovia
Kategória:Osobnosti z Brezna
Tobiáš Benedicti

**Tobiáš Benedicti** (* Liptovský Mikuláš alebo Banská Bystrica – † 2. február 1641, Bojnice) bol  náboženský spisovateľ.

## Rodina
*otec Mikuláš Benedicti
*Dorota rod. Nosticová

## Životopis
Asi 1609 – 1614 študoval na gymnáziu v Bánovciach nad Bebravou. Pôsobil ako rektor a konrektor na ev. školách na rôznych  miestach Slovenska, ev. farár v Liptovskom Trnovci, farár, notár a asesor v Liptovskom Mikuláši, ev. prepošt v Bojniciach.

Autor pohrebnej kázne nad hrobom Š. Ostrožica, v ktorom uverejnil aj básne venované ďalším členom rodu, výkladu nedeľných evanjelií v prehľadných tabuľkách s poznámok na texty nedeľných epištol.

## Literatúra
* *[[Slovenský biografický slovník]]*

## Externé odkazy
* 

Kategória:Úmrtia v 1641
Kategória:Slovenskí spisovatelia
Kategória:Protestantskí teológovia
Kategória:Slovenskí evanjelickí kňazi
Juraj Benedik

**Juraj Benedik** (* 9. marec 1902 Banská Bystrica-Radvaň - † 14. marec 1976 Veľká Lúka) bol ľudový rezbár.

Jeho otec Juraj Benedik, jeho matka Anna rod. Hanková.

## Životopis
Začínal ako spoluautor reprezentačných valašiek pre ÚĽUV, zhotovoval na ne poriská vybíjané kovovými motívmi. Postupne sa osamostatnil, vybíjanie zdokonalil a preniesol ho i na fujary, píšťaly, palice, kazety. Uprednostňoval slivkové, čierne morené drevo. Účastník súťaží ľud. umeleckých výrobcov, na každej získal ocenenie. Roku 1960 majster ľudovej umeleckej výroby.

## Literatúra
* *[[Slovenský biografický slovník]]*

## Externé odkazy
* 

Benedik, Juraj
Benedik, Juraj
Peter Benedik

**Peter Benedik** (* 21. november 1947, Košice) je slovenský športový manažér futbalu a tréner.

## Životopis
Jeho otec je Štefan Banedik, jeho matka je Anna rod. Čolijová. Študoval na Strednej všeobecnovzdelávacej škole v Košiciach. V rokoch 19651970 študoval na Fakulte telesnej výchovy a športu UK v Bratislave. V rokoch 19701973 pôsobil ako odborný asistent na Vysokej škole veterinárnej, katedre telesnej výchovy. V rokoch 19731998 bol futbalistom a neskôr trénerom v Dukle Banská Bystrica, 19981999 v Celticu Glasgow, neskôr šéftréner v športovej škole J. Vengloša. Od roku 2000 bol športový manažér futbalu a tréner, 19811983 tréner mládeže slovenskej reprezentácie, 19821989 tréner mládeže československej reprezentácie, 19931995 tréner Slovensko 20, Slovensko "B". Prednášal na konferenciách FIFA a UEFA, publikoval v novinách a odborných časopisoch (*Tréner*, *Tip*, *Štart*, *Gól* a iné), ale aj v zborníkoch doma i v zahraničí. Je členom Lions Clubu v Banskej Bystrici a členom rady časopisu *Závislosť*.

## Literatúra
* Who is Who v Slovenskej republike

## Externé odkazy
* 

Kategória:Slovenskí futbaloví tréneri
Kategória:Absolventi Fakulty telesnej výchovy a športu Univerzity Komenského v Bratislave
Kategória:Osobnosti z Košíc
Ján Benedikti

**Ján Benedikti** (Blahoslav, Benedicty) (* 11. august 1796, Ľuboreč - † 25. november 1847, Kežmarok) bol pedagóg, kultúrny pracovník.

Jeho otec Ján Benedikti, jeho matka Zuzana rod. Fašková, jeho manželka Mária rod. Aboštová.

## Životopis
Študoval na gymnáziách v Miskolci, v Lučenci, v Banskej Štiavnici, 1811-1812 v Banskej Bystrici, na evanjelickom lýceu v Kežmarku, v Bratislave, 1817-1819 na univerzite v Jene. Od roku 1819 profesor na lýceu v Kežmarku, 4 volebné obdobia jeho rektor.

Počas štúdií v Banskej Bystrici nadviazal priateľstvo s Jánom Kollárom a zoznámil sa s učením francúzskych osvietencov. Znalec  antických, najmä gréckych autorov, bádateľ ľud. piesne a časomiery, európskeho preromantizmu a romantizmu. V pedagogickej práci viedol žiakov k národnému a estetickému cíteniu, veľký význam prikladal telesnej výchove, roku 1834 počas svojho rektorstva zaviedol predmet gymnastiku.

## Dielo
* Písně svetské lidu slovenského v Uhrách 1-2, Budapešť roku 1823-1827 (spoluzostavovateľ)
* Píseň jarní ku Ganumedovi z rána. In: Větší a zvláštnejší kalendář...  roku 1821

## Literatúra
* *[[Slovenský biografický slovník]]*

## Externé odkazy
* 

Kategória:Slovenskí pedagógovia
Kategória:Slovenskí kultúrni pracovníci
Kategória:Osobnosti z Ľuborča
Karol Beniač (1856)

**Karol Beniač**, tiež Benyáts (* 15. január 1856, Banská Bystrica† 30. jún 1942, tamže) bol slovenský podnikateľ, továrnik.

## Životopis
Jeho otec bol Jozef Beniač, matka Terézia rod. Gallyová a syn Karol Beniač (18881952). Vyučil sa za farbiara. Pracoval v rodinnej dielni v Hornej ulici v Banskej Bystrici, 1880 získal živnostenský list a prevzal jej vedenie, postupne ju rozširoval a modernizoval, 1896 zaviedol vodovod, 1900 stroje na parný plyn, pred 1911 zamestnával okolo 30 zamestnancov. Výrobky vystavoval na viacerých výstavách, ocenenia získali na milenárnej výstave v Budapešti a 1905 v Londýne.

## Literatúra
* Kto bol kto v histórii Banskej Bystrice 12552000

## Externé odkazy
* 
* Záznam o narodení a krste v matrike riadok 11 - evanjelická farnosť Banská Bystrica; pokrstený ako Károly Vilmos Benjacs

Kategória:Slovenskí remeselníci
Kategória:Slovenskí podnikatelia
Kategória:Osobnosti z Banskej Bystrice
Ján Beniač

**Ján Beniač** (* 8. február 1850 Nemecká Ľupča, dnes Partizánska Ľupča - † 14. apríl 1932 Nemecká Ľupča, dnes Partizánska Ľupča) bol slovenský pedagóg, osvetový pracovník.

Jeho otec bol Jozef Beniač, matka Mária rod. Vozáriková.

## Životopis
Študoval na gymnáziu v Banskej Bystrici a v Levoči, na slovenskom gymnáziu v Revúcej, teológiu na evanjelickom kolégiu v Prešove, štúdium nedokončil, neskôr získal učiteľský diplom v Prešove. Učiteľ v Hajdušici, vo Švábovciach a v Nemeckej Ľupči.

V pedagogickej práci propagoval spoluprácu školy a rodiny, organizátor školského divadla, majálesov, autor viacerých príležitostných detských hier a básní. Ochotnícky herec, organizátor ochotníckeho divadla v Nemeckej Ľupči, pracoval v miestnej sporiteľni a lesnom komposesoráte. Autor príspevkov v slovenskej tlači, svetský funkcionár evanjelickej cirkvi, predseda vdovsko-sirotského ústavu liptovského seniorátu.

## Literatúra
* BENIAČ, Ján. In: 

## Externé odkazy
* 

Kategória:Slovenskí pedagógovia
Kategória:Osobnosti z Partizánskej Ľupče